Folketing
2009-05-04

Vi ved jo bl.a. fra nogle af de ressourcepersoner, der er på området, at der er mange børn, for hvem det at blive afhørt af politiet er enormt tabuiseret, fordi forældrene nogle gange har truet med, at hvis de siger noget, bliver de sat i fængsel og andre ting. Derfor kan der selvfølgelig være nogle lokaliteter, som i barnets fantasi indebærer en masse negative ting, og det skal man selvfølgelig være opmærksom på. Det er også derfor, at jeg fra Venstres side siger, at jeg synes, man skulle kigge positivt på de erfaringer, der er med børnehuse i andre lande. Men man skal selvfølgelig koble det op på det arbejde, der nu er sat i gang i Danmark, og sørge for, at den måde, vi laver en national strategi på i Danmark, knytter sig til den måde, vi gør tingene på, og også inddrager erfaringer fra det, vi allerede har sat i gang i Danmark, hvor vi jo også har nogle erfaringer fra det samarbejde, der i dag kører i sundhedsregi, og også de erfaringer, vi forhåbentlig får fra mange af krisecentrene, der jo også er indrettet i gamle villaer og er børnevenlige, og vi derfor knyttede større psykologhjælp op på de børn, der kommer der med deres forældre.